cyanic-selkie/wikianc huggingface dataset:
Bondi Beach
Historia
Bondi Beach oli työväenluokkalähiö suurimman osan 1900-luvusta. Toisen maailmansodan jälkeen Bondi Beachista ja idänpuoleisista lähiöistä tuli Puolasta, Venäjältä, Unkarista, Tšekkoslovakiasta ja Saksasta saapuneiden juutalaisten asuttamia. 2000-luvullakin juutalaisten maahanmuutto jatkui Etelä-Afrikasta, Venäjältä ja Israelista.
Vuosien 1935 ja 1961 välisenä aikana uima-asujen säädyllisyyttä koskeva "taistelu" oli voimissaan ja johti julkiseen yhteenottoon kun kaksiosaisista "bikineistä" tuli suosittuja Toisen maailmansodan jälkeen. 1950-luvun aikana vaadittiin, että uimarit ovat "pukeutuneet asiallisiin ja kelvollisiin uima-asuihin". 1980-luvulla yläosattomana uinnista ja auringonotosta oli tullut suosittua erityisesti Bondin eteläisessä päädyssä.
Ranta
Bondi Beach on noin kilometrin pituinen, ja siellä käy suuri määrä vierailijoita vuoden aikana. Rantavahdit ovat antaneet erilaisia riskiluokituksia Bondi Beachille vuonna 2004, mutta ranta on silti pysynyt yhtenä maailman parhaista. Rannan pohjoinen pääty on arvioitu vaarallisuusasteikolla 4:ksi (asteikolla 1–10, joista 10 on vaarallisin) ja eteläinen pääty 7:ksi kuuluisan pohjavirtauksen nimeltä "Backpackers' Express" takia. Rannan eteläpääty on suosittu surffaavien lomailijoiden keskuudessa. Keltaiset ja punaiset liput takaavat turvalliset uintialueet ja lomailijoita kehotetaankin uimaan kyseisten lippujen välissä.
Kesäkuukausien aikana rannan lähistöllä on haiverkko, joka ylettyy Bondin ohella muidenkin etelärannikon uimarannoille. Rannan lähistöllä on myös silloin tällöin nähty muutamia valaita ja delfiineitä. Myös sinipingviinipesueet uivat rannan lähistöllä.
Vuonna 2007 Guinnessin ennätysten kirjan suurin uima-asukuvaus sijoittui Bondi Beachille; kuvaukseen otti osaa 1 010 bikiniasuista naista.
Bondi Beach lisättiin Australian kansanperintölistaan vuonna 2008.
Urheilu ja ajanviete
Bondi Beach on jokavuotisen elokuussa pidettävän City to Surf -huvijuoksun päätepiste. Kilpailu kerää yli 63 000 kilpailijaa, jotka suorittavat 14 kilometrin juoksun Sydneyn keskustasta Bondi Beachille. Muita vuosittaisia tapahtumia ovat muun muassa Flickerfest, Australian kansainvälinen filmifestivaali tammikuussa; World Environment Day kesäkuussa; sekä Sculpture By The Sea marraskuussa. Monien aktiviteettien lisäksi Bondi Beachin tori on auki joka sunnuntai. Monet irlantilais- ja brittituristit viettävät joulupäivän rannalla. Meritie yhdistää Bondin pohjoiseen Sydney Headsiin ja muihin rantoihin etelässä aina Coogeelle saakka.
Bondi Beach isännöi rantapallokilpailua vuoden 2000 kesäolympialaisissa. Väliaikainen 10 000 hengen stadion, pienempi stadion, kaksi lämmittelykenttää ja kolme harjoittelukenttää pystytettiin turnausta varten.
Bondi Icebergs
Bondi Icebergs -uimakerho perustettiin vuonna 1929 ja sen tarkoitus on pitää talviaikoina Bondin hengenpelastajien kuntoa yllä. Icebergs sai lailliset oikeutensa vuonna 1960 ja sen jäsenet muuttivat peltimajasta mukaviin tiloihin joihin sisältyy muun muassa baari ja pokerikone. 1970-luvulla kerho sai tilansa myös toiseen kerrokseen. Vuonna 1994 kerhoon alettiin ottaa myös naisjäseniä ja vuonna 2002 se avasi uudet tilansa.
Kaupalliset tilat
Bondi Beahilla on kaupalliset tilat Campbell Paradellan ja läheisillä sivukujilla. Bondi Beachilla on useita suosittuja kahviloita, ravintoloita ja hotelleja, joista on vaikuttavat näköalat rannalle. Useita baareja ja ravintoloita sisältävä Hotel Bondi on kuuluisa maamerkki rantaa vastapäätä. Läheinen Swiss Grand Hotel Bondi Beach on myös merkittävä maamerkki rantaa vastapäätä.
Bondi Pavilion on yhteiskunnan kulttuurikeskus, joka sijaitsee Bondi Beachin vieressä. Bondi Pavilionissa on muun muassa teatteri, galleria, oleskelu- ja juhlatilat sekä studio. Bondi Pavilion on monien suurien festivaaliesitysten keskus.
Kulttuuri ja tilaisuudet
Lukuisat festivaalit ja tapahtumat, kuten vuosittainen Miss Bondi -kauneuskilpailu ovat tehneet Bondi Beachista suositun matkailukohteen. Uimaranta on jo pitkään saanut runoilijoiden, kuten Joanne Burns, Les Murrayn ja Brook Emeryn huomion. Bowl-A-Rama-niminen skeittikilpailu pidetään Bondilla joka helmikuu.
Populaarikulttuuri
Bondi Beachia on käytetty muutamissa australialaisissa ja kansainvälisissä elokuvissa, useissa tv-sarjoissa sekä musiikkivideoissa ja videopeleissä.
600px|thumb|center
Rockwell PPS-4
pienoiskuva|Rockwell PPS 4/1. Rockwell PPS-4 on Rockwell Internationalin valmistama 4-bittinen mikroprosessori. Kokonainen järjestelmä vaati lisäksi ulkoisen kellosignaalin tuottavan piirin.
Suorittimen datasana oli 4-bittinen, mutta muistiavaruus tuki 4 kilotavua muistia.
Suorittimelle julkaistiin päivitetyt mallit PPS-4/2 (1975) ja PPS-4/1 (1976), joista "/2" oli kahdella mikropiirillä toteutettu ja "/1" yhdellä piirillä.
Valkotupsupöllönen
Valkotupsupöllönen (Otus brookii) on pöllöihin kuuluva yleinen lintu. Sitä tavataan Indonesiassa. Se on mahdollisesti hävinnyt Malesiasta.
Sen elinpiiriä ovat subtrooppiset ja trooppiset kosteat vuoristometsät.
Alalajit
Sillä on kaksi alalajia:
Libyanmeri
Libyanmeri on Välimeren osa, joka sijaitsee Kreikalle kuuluvan Kreetan saaren ja Pohjois-Afrikan rannikon välissä. Libyanmeri on pari kilometriä syvä ja sen rannalla sijaitsevat suurimmat kaupungit ovat Libyassa ja Egyptissä. Libyanmeren halki kulkee tärkeä laivaväylä Suezin kanavan ja Euroopan välillä.
Kreetan rannikon Libyanmereen kuuluvista lahdista suurin on Messaránlahti saaren etelärannikon keskiosissa. Meressä sijaitsevat muun muassa Kreikalle kuuluvat, Kreetan saariin luettavat Gávdoksen, Gavdopoúlan, Paximádian, Chrysín ja Koufonísin saaret. Euroopan ja Afrikan litosfäärilaatat kohtaavat Libyanmerellä Gávdoksen eteläpuolella.
Kreetalla Libyanmeren rannalla sijaitsevat muun muassa Palaióchora, Soúgia, Agía Rouméli, Loutró, Chóra Sfakíon, Fragkokástello, Préveli, Agía Galíni, Mátala, Kaloí Liménes, Mýrtos ja Ierápetra. Myös muun muassa Kommóksen arkeologinen kohde sijaitsee Libyanmeren rannalla. Lähellä rantaa sijaitsevat myös Faistos ja Agía Triáda sekä Prévelin ja Kapsáksen luostarit.
Ali Alijev
pienoiskuva|Ali Alijev vuonna 1960.Ali Zurkanajevitš Alijev (, 29. marraskuuta 1937 – 7. tammikuuta 1995) oli neuvostoliittolainen vapaapainija.
Huolimatta siitä, että Alijev oli koko 1960-luvun ylivoimaisin painija painoluokassaan MM-kilpailuissa, ei hän koskaan saavuttanut edes mitalia olympialaisista. 1960 Rooman olympialaisissa hän sijoittui kuudenneksi (52 kg) ja sekä 1964 Tokiossa (52 kg) että 1968 Mexico Cityssä (57 kg) neljänneksi.
Painiuransa jälkeen Alijev toimi huippuvalmennustehtävissä Neuvostoliitossa. Hän oli lähtöisin Dagestanista ja Mahatškalassa järjestetäänkin vuosittain painikilpailut hänen muistokseen.
Nicefly
Nicefly (oikealta nimeltään Jussi Nieminen, Hämeenlinna) on suomalainen musiikkituottaja sekä DJ.
Niemisellä on levytyssopimus portugalilaisen Powerful Records -yhtiön kanssa, jonka kautta hänen ensimmäisen singlensä,  Illumination  julkaistiin vuonna 2015. Kappale keräsi suosiota varsinkin portugalilaisten DJ:den live-seteissä sekä radiossa.
Nieminen on myös tuottanut remixejä monille kansainvälisesti tunnetuille artisteille, kuten The Chainsmokersille ja Capital Kingsille.
HMS Attack (1911)
HMS Attack (viirinumerot H14 (6.12.1914–1.9.1915) ja H86) oli Britannian kuninkaallisen laivaston Acheron-luokan hävittäjä.
Valmistus
Alus tilattiin vuosien 1910–1911 laivasto-ohjelmassa Yarrow and Companyltä Scotstounista, missä köli laskettiin 10. syyskuuta 1910 telakkanumerolla 1297. Alus laskettiin vesille 12. joulukuuta 1911 ja valmistui toukokuussa 1912.
Palvelus
Alus osallistui 10. maaliskuuta 1915 HMS Acheronin ja HMS Arielin kanssa Saksan keisarikunnan laivaston sukellusveneen SM U-12 upottamiseen. Alus siirrettiin 1917 3. taistelulaivalaivueen mukana Välimerelle.
Saksan keisarikunnan laivaston sukellusvene SM UC-34 torpedoi 30. joulukuuta 1917 Aleksandrian edustalla joukkojenkuljetusalus SS Aragonin, jolloin Attack ja aseistettu troolari HMS Points Castle pelastivat uppoavalta alukselta eloonjääneitä. Attackiin osui joko toinen torpedo tai sitten se ajoi miinaan, joka upotti aluksen vieden mukanaan 10 miestä.
Asterix ja alppikukka
Juoni
Kuvernööri Gracchus Flunssavirus kavaltaa Rooman verorahoja. Hänen yllätyksekseen Julius Caesar lähettää rahainhoitaja Claudius Antabuksen tarkastamaan tämän tilejä. Flunssavirukselle ei jää muita vaihtoehtoja kuin myrkyttää Antabus, jotta hänen kavalluksensa ei paljastuisi. Kuoleman kielissä oleva Antabus lähettää vartijan hakemaan tietäjä Akvavitixin, sillä lääkärit eivät osaa auttaa tätä. Akvavitix toteaa, että hänen on valmistettava lääke, jonka pääaine on harvinainen ja vaikeasti hankittava alppikukka. Asterix ja Obelix matkaavat Helvetiaan löytääkseen tuon kukan, ja Flunssavirus tekee kaikkensa, jotta nämä epäonnistuisivat.
Data General
Data General (DG) oli yksi varhaisista minitietokoneita valmistaneista yrityksistä. Yrityksen perustajiin kuulunut Edson D. deCastro lähti Digital Equipment Corporationilta (DEC) ja perusti Data General Corporationin.
Historia
Yritys listattiin pörssiin vuonna 1969 vuotta sen jälkeen kun deCastro aloitti yrityksen. deCastro lähti DEC:ltä mukanaan kaksi muuta insinööriä: Henry Burkhardt ja Richard G. Sogge. Yritykseen liittyi pian myös Herbert J. Richman, joka aiemmin työskenteli Fairchild Semiconductorille.
Data General oli menestyksekäs minitietokoneiden valmistaja aikana jolloin kauppa kävi kuumana: minitietokoneita käytettiin suurtietokoneiden sijaan teollisuuden automaatiossa, laboratorioissa ja monissa muissa kohteissa, joissa suurtietokone olisi liian kömpelö ja kallis. Data General sijoittui minitietokoneiden markkinoilla toiseksi DEC:in jälkeen ja ennen Hewlett-Packardia vuonna 1977.
Katti-Matti
Katti-Matti on George Gatelyn alun perin vuonna 1973 luoma sarjakuvahahmo.
Data General
Historia
Yrityksen ensimmäinen tuote oli Data General Nova minitietokone. Yrityksellä oli oma käyttöjärjestelmä Data General RDOS (DG/RDOS) ja ohjelmointikieli Data General Business Basic.
Katti-Matti
Hahmo
Katti-Matti on kissa, jolla on oranssinvärinen turkki ja mustan värinen nenä. Hän asustaa Jussi-nimisen pojan (alun perin nimeltään Iggy), ja hänen isovanhempiensa luona. Hän pitää eritoten kaloista ja tämän takia hän tekee usein jäyniä kaupungin kalakauppiaalle. Katti-Matti tekee välillä kiusaa muillekin kaupungin kissoille ja koirille, kuten esimerkiksi Sökö-nimiselle koiralle (Spike), jonka kanssa hänellä on usein erimielisyyksiä. Hänellä on Sonja-niminen tyttöystävä, joka on valkoinen persialaisrotuinen kissa. Hänen isänsä on tunnettu rikollinen, ja tämän takia on vankilassa.
Data General
Historia
Yritys valmisti Aviion-sarjan palvelimia (tyyliteltynä AViiON), joissa oli käytössä DG/UX Unix-käyttöjärjestelmä. NUMA-muistiarkkitehtuuria käyttävät suuriin suoritinmääriin (256 suorittimeen saakka) skaalautuvat Aviion-palvelimet olivat yhtiölle menestyksekäs tuote.
Katti-Matti
Televisiosarjat
Katti-Matista on tehty kaksi piirrossarjaa: ensimmäinen valmistui vuosina 1980–1982, ja toinen vuosina 1984–1985. Suomessa piirrossarjoja ei ole esitetty televisiossa, mutta ensimmäisen ja toisen piirrossarjan jaksoja on julkaistu VHS-kasetteina sekä DVD:nä suomenkielisellä että englanninkielisellä jälkiäänityksellä. Vuonna 1986 julkaistiin elokuva, joka koostui muutamasta vuoden 1984 sarjassa esitetyistä jaksoista.
Sarjakuvalehti
Lehtimiehet ja sitten Yhtyneet Kuvalehdet julkaisivat Suomessa vuosina 1986–1991 Kattimatti-nimistä sarjakuvalehteä. Lehti sisälsi sarjakuvien lisäksi muun muassa kirjeystäväpalstan ja puuhasivuja. Lehden päätoimittaja oli Minna Salomaa.
Data General
Historia
EMC Corporation osti yrityksen vuonna 2002. pienoiskuva|Data General Nova, sarjanumero 1.
Jumaltenrannan nousu ja tuho
Jumaltenrannan nousu ja tuho on vuonna 1971 ilmestynyt Asterix seikkailee -sarjakuvatarina. Se on Ranskassa sarjan 17. ja Suomessa 14. albumi. Sen pohjalta on tehty vuonna 2014 animaatioelokuva Asterix: Jumaltenrannan nousu ja tuho.
Juoni
Julius Caesar aikoo rakentaa Gallian metsiin kaupungin nimeltä Jumaltenranta.
Maynie Sirén
thumb|Maynie Sirén Maynie Helena Margaretha Sirén (o.s. Smolander; 27. elokuuta 1924 Viipuri – 19. joulukuuta 2003 Helsinki) oli suomalainen laulaja. Hän aloitti levytysuransa vuonna 1951 ruotsin kielellä.
Ura
Maynie Sirén kouluttautui lääkintävoimistelijaksi mutta opiskeli myös laulua Suomessa Aune Antin ja Frida Sergejeffin johdolla sekä Pariisissa Charles Panzeran johdolla. Hän aloitti 1951 uransa iskelmälaulajana mutta siirtyi vuosien mittaan yhä enemmän laulelman suuntaan. 1960-luvulla hän esiintyi omissa chanson-illoissaan Pohjoismaissa ja Neuvostoliitossa, usein säestäen itseään kitaralla.
Moskovan kansainvälisessä laulukilpailussa 1957 hän voitti ensimmäisen palkinnon kevyen musiikin sarjassa ja toisen palkinnon kansanlaulusarjassa.
Valko-Venäjä kesäolympialaisissa 2000
Valko-Venäjä osallistui Sydneyn kesäolympialaisiin 2000 139 urheilijan voimin. Avajaisissa Valko-Venäjän lippua kantoi painija Sjarhei Lištvan.
Mitalit
Valko-Venäjä voitti kisoissa kolme kultaa, kolme hopeaa ja yksitoista pronssia. Mitalit oikeuttivat mitalitaulukossa sijalle 16. Mitalitaulukossa alapuolella jäi muun muassa Suomi.
Joukkue
Valko-Venäjää edusti kisoissa 139 urheilijaa, joista 72 oli miehiä ja 67 naisia. Joukkueen nuorimmat osallistujat olivat voimistelijat Anna Meysak, Tatyana Grigorenko, Maria Lazuk ja Tatjana Ananko, joilla oli ikää vain 16 vuotta. Joukkueen vanhin urheilija oli 51-vuotias soutaja Valentina Khokhlova. Khoklovalle kisat olivat toiset olympialaiset: vuoden 1988 kesäolympialaisissa hän oli edustanut Neuvostoliittoa. Joukkueen menestynein urheilija oli ampuja Igor Basinsky, joka voitti sekä hopeaa että kultaa.
Reikätähtäin
thumb|right|Näkymä [[Heckler_&_Koch_MP5|MP5-konepistoolin reikätähtäimen läpi tähdätessä]]
Reikätähtäin eli diopteritähtäin on eräs tähtäintyyppi. Reikätähtäin ja avotähtäin kuuluvat rautatähtäimiin.
Reikätähtäin on käytössä muun muassa Suomen armeijan RK 62- ja RK 95 TP-rynnäkkökivääreissä. Sitä käytetäänkin tyypillisesti kilpa-ammunnassa ja sota-aseissa.
Reikätähtäimen käyttö
Rynnäkkökiväärillä tähdätään siten, että jyvän kärki näkyy maalin keskellä ja etutunneli pidetään keskellä takatähtäimen reikää. Katse kohdistetaan jyvään, jolloin jyvä näkyy taulua ja reikää tarkempana.
Rodrigo Laviņš
Rodrigo Laviņš (s. 3. elokuuta 1974 Riika, Latvian SNT, Neuvostoliitto) on entinen latvialainen jääkiekkopuolustaja, joka päätti uransa keväällä 2016 HK Kurbadsin joukkueessa Latvian pääsarjassa. Kaudella 2018-2019 hän pelasi vielä neljä ottelua Latvian 2-tasolla Marupen joukkueessa. Vuosina 2008-2014 Lavins pelasi 206 ottelua KHL-joukkue Dinamo Riian joukkueessa. Laviņš on kahden-suunnan puolustaja, joka erottuu kuitenkin puolustustaidoillaan. Hänellä on hyvä pelinäkemys, mutta ailahtelee. Maajoukkueessa Lavins pelasi vuoden 1992 C-ryhmän MM-kisoista lähtien. Viimeiset maajoukkuepelinsä hän pelasi vuoden 2014 MM-turnauksessa. Kaikkiaan hän pelasi 12 MM-kisat ja kolmet olympiakisat Latvian maajoukkueessa.
Rodrigo Lavinsin poika Martins Lavins on myös jääkiekkoilija ja on edustanut Latviaa nuorisomaajoukkueissa. Martins Lavins siirtyi kaudeksi 2021–2022 pelaamaan Yhdysvaltoihin High School sarjaan.
11. tammikuuta
11. tammikuuta on gregoriaanisen kalenterin mukaan vuoden 11. päivä. Vuodesta on jäljellä 354 päivää (karkausvuonna 355).
Aiheesta muualla
Katso myös: kalenteri ~ 10. tammikuuta, 12. tammikuuta
Mikkeller
Mikkeller on tanskalainen pienpanimo, joka on perustettu vuonna 2006 Kööpenhaminassa. Panimon perustivat kaksi olutharrastajaa Mikkel Borg Bjergsø ja Kristian Klarup Keller tuodakseen kotonaan pantu, laadukas olut tunnetuksi ja luodakseen "oluen ystävät haastavia makuja". Lisäksi inspiraationa toimivat amerikkalaiset panimot, jotka "eivät pelkää leikitellä ja rikkoa rajoja".
Mikkellerin panimotoiminta oli aluksi pientä, kunnes kokeileva olut Beer Geek Breakfast toi panimolle kansainvälistä menestystä. Tämän jälkeen Mikkeller valmistutti aluksi suunnittelemiansa oluita ainoastaan isommissa panimoissa, jolloin kaksikon ei tarvinnut ottaa isoa lainaa kalustohankintoja varten. Vuodesta 2007 Bjergsø on johtanut panimoa yksin, Kellerin siirryttyä journalistin töihin. Mikkeller on sittemmin valittu useasti Tanskan parhaaksi ja kaksi kertaa maailman viidenneksi parhaaksi panimoksi.
Mikkellerin oluita pidetään ainutlaatuisina, sillä monet niistä ovat kokeellisia ja perinteisiä makurajoja rikkovia. Mikkeller on historiansa aikana pannut yli 600 erilaista olutta, ja monista pienpanimoista poiketen Mikkeller on pannut monipuolisesti lähes kaikkia oluttyyppejä. Panimon tahti on huima, esimerkiksi vuoden 2010 aikana Mikkeller esitteli peräti 76 uutta olutta. Joitakin oluita pidetään pysyvästi valikoimassa, mutta useimmat ovat saatavilla vain rajoitetun ajan tai pienissä erissä. Tämä johtuu paitsi erilaisten oluiden määrästä myös siitä, että Mikkellerin tuotteet ovat nykyään olutharrastajien parissa niin haluttuja, ettei se pienpanimona pysty toimittamaan niitä kysyntää vastaavaa määrää.
Mikkellerin oluita myydään yli 40 maassa ja sillä on omia pubejaan yli 30 maassa. Kesäkuussa 2019 se avasi viidennenkymmenennen pubinsa maailmanlaajuisesti ja ensimmäisen pubinsa Suomessa Helsingin Kalevankadulle. Suomessa Mikkellerin oluita on saatavilla hyvin varustetuissa oluthuoneissa ympäri maata. Myös Alko myy joitain Mikkellerin oluita erikois- ja vakiovalikoimassaan.
RU-38 (jääpallo)
Rosenlewin Urheilijat-38 -seuran (RU-38) jääpallojaosto pelasi jääpallohistoriansa aikana Suomen korkeimmalla sarjatasolla yhden kauden, vuonna 1951. RU-38 lopetti jääpallotoimintansa vuonna 1954.
Historia
Rosenlewin Urheilijat-38 eli RU-38 perustettiin Porissa 1938 Rosenlewin tehtaan urheiluseuraksi. Seuran syntyminen liittyy aikakauteen, jolloin suomalaiset suurteollisuusyritykset tukivat aktiivisesti työntekijöidensä urheilutoimintaa. Jääpallo oli yksi seuran monista lajeista ja seura osallistui ensimmäistä kertaa palloliiton sarjoihin jääpallon maakuntasarjaan 1945. Nousu Suomensarjaan tapahtui seuraavana kautena jääpallon maakuntasarjaan 1946, kun joukkue voitti maakuntasarjan Satakunnan lohkon.
Seura kuitenkin sijoittui Suomensarjan lohkonsa viimeiseksi vuonna 1947 ja putosi takaisin maakuntasarjaan. Kahden maakuntasarjakauden jälkeen RU-38 nousi takaisin Suomensarjaan kaudeksi 1950. Vuoden 1950 Suomensarjan länsilohkossa seura ei hävinnyt yhtään ottelua ja nousi lohkovoittajana mestaruussarjaan kaudeksi 1951. Seura jäi kuitenkin historiansa ainoana SM-sarjakautena oman lohkonsa viimeiseksi ja putosi takaisin Suomensarjaan. Mestaruussarjakautenaan RU-38 onnistui voittamaan yhden ottelun ja saamaan yhden tasapelipisteen.
Jääpallotoiminnan lakkauttamisen jälkeen palloilulajeista RU-38:n ohjelmaan jäi edelleen jääkiekko ja jalkapallo. Koko seura jäi historiaan vuonna 1967, kun RU-38 lopetti toimintansa ja yhdisti jalkapallo ja jääkiekkotoimintansa Porin Karhujen kanssa. Yhdistymisen jälkeen seuran perinteitä jalkapallossa ja jääkiekossa jatkoi Porin Ässät.
Ari Vatanen
Ari Pieti Uolevi Vatanen (s. 27. huhtikuuta 1952 Tuupovaara ) on suomalainen poliitikko, maailmanmestaruuden saavuttanut ralliautoilija, autoteknikko ja maanviljelijä. Hän toimi Euroopan parlamentin jäsenenä vuosina 1999–2009.
Vatanen syntyi ja vietti lapsuutensa Tuupovaarassa. Nykyään hän asuu Etelä-Ranskassa. Hän aloitti ralliautoilun vuonna 1971 ja voitti ensimmäisenä suomalaisena rallin maailmanmestaruuden Ford Escort RS1800:lla vuonna 1981, lukuun ottamatta Markku Alénin vuonna 1978 voittamaa FIA Cupia.
Ranskalaisen Metro-lehden kyselyssä vuonna 2006 Ari Vatanen oli kymmenenneksi suosituin eurooppalainen ranskalaisten keskuudessa. Arvostetun Le Monde -lehden mukaan Vatanen oli 2004 ”äärimmäisen suosittu” europarlamentaarikkojen keskuudessa.
Autourheilu
pienoiskuva|vasen|Ari Vatanen Ford Escort RS1800:lla Suomen rallissa vuonna 1978. Vatasen ralliura alkoi helmikuussa 1971 Hankirallista, joka oli tuolloin rallin SM-sarjan kauden avauskilpailu. Vatasen kartanlukijana oli Martti Simonen ja autona Opel Kadett. Vatanen sijoittui kilpailussa sijalle 31. Vatanen voitti Britannian rallimestaruuden vuonna 1976 ja vuonna 1977 hän sijoittui rallin EM-sarjassa kolmanneksi.
Vatanen voitti maailmanmestaruuden kaudella 1981. Vatasen päävastus mestaruudelle oli Guy Fréquelin, joka ei ollut mukana Suomen rallissa, jossa Vatanen päätti taistella voitosta. Vuonna 1985 Vatanen joutui Argentiinan rallissa vakavaan onnettomuuteen, mutta palasi toivuttuaan takaisin huipulle.
Vatanen voitti Pariisi–Dakar -rallin neljä kertaa vuosina 1987, 1989, 1990 ja 1991. Vuonna 1988 Pariisi-Dakar -rallissa Vatasen Peugeot varastettiin ja hän myöhästyi, jonka vuoksi hänet hylättiin kilpailusta. Kilpailun voitti Juha Kankkunen.
Vatanen voitti Pariisi-Dakar -rallin Peugeot’lla kolmesti vuosina 1987, 1989 ja 1990, sekä Citroënillä vuonna 1991. Vuonna 1988 hän voitti Pikes Peak -ajon Peugeot’lla kilpailun ennätysaikaan. Hänen ajostaan tehtiin palkittu lyhytelokuva Climb Dance. Vuonna 1997 hän voitti aavikkorallien maailmanmestaruuden. Vatanen osallistui vuoden 2007 Dakar-ralliin Volkswagenin Race Touareg -mallilla. Kartanlukijana toimi italialainen Fabrizia Pons.
Kaikkiaan Vatanen ajoi rallin MM-sarjassa 101 kilpailua, joista voitti kymmenen. Vatasen autoihin on kuulunut myös Opel Manta- i400 -malli. Kyseistä Vatasen käyttämää autoa kaupattiin 110 000 eurolla.
Poliittinen ura
Vuosina 1999–2009 Vatanen oli Euroopan parlamentin EPP–ED-ryhmän jäsen. Hänet valittiin Euroopan parlamenttiin vuoden 1999 vaaleissa Kansallisen Kokoomuksen listalta, ja vuoden 2004 vaaleissa Ranskasta, Union pour un Mouvement Populairen listalta Sud-Estin vaalipiiristä. Eurovaaleissa 2009 hän oli ehdolla jälleen kokoomuksen listalla, mutta ei tullut valituksi 17 806 äänellään.
Vatanen on tunnettu myös siitä, että hän vastustaa aborttia ja eutanasiaa, eikä hänen mielestään asiasta pitäisi päättää EU-tasolla.
Vuonna 2009 Vatanen tuki egyptiläistä oppositiojohtajaa Ayman Nouria. Vuoden 2009 eurovaaleissa hän kampanjoi Garri Kasparovin kanssa.
Vatanen on kannattanut Turkin, Ukrainan ja Moldovan EU-jäsenyyttä, kunhan liittymiskriteerit täyttyvät.
Ilmastonmuutoskohu
Toukokuussa 2009 Vatanen herätti huomiota ilmastonmuutosta koskevilla lausunnoillaan. Hän sanoi 23. toukokuuta 2009, että käsitys ihmisen vaikutuksesta ilmaston lämpenemisessä on valheellisten ja väärennettyjen tutkimustulosten seurausta. 27. toukokuuta hän julkaisi verkkosivuillaan oikaisun, jossa hän totesi muun muassa, että ”olemme joka tapauksessa menossa kohti seuraavaa jääkautta”.
Kesäkuussa 2009 kokoomuksen pitkäaikainen poliitikko ja kansanedustaja Ben Zyskowicz arvosteli Vatasta toukokuussa esitettyjen ilmastonäkemysten johdosta ja väitti, että näkemykset veivät puolueelta ääniä tuolloin pidetyissä Euroopan parlamentin vaaleissa.
Yksityiselämä
Vatanen on naimisissa Rita Helen Holmborgin kanssa. Hänellä on neljä lasta : Kim (1972), Ria (1980), Tua (1982) ja Max (1990). Kim Vatanen on toiminut rallimanagerina.
Melo (rap-artisti)
Niko Katavainen, taiteilijanimeltään MELO (s. 5. kesäkuuta 1996), on suomalainen rap-artisti, joka on julkaissut viisi albumia ja kaksi EP:tä. Nummelassa kasvaneen Melon ensimmäinen albumi Freda4Eva julkaistiin vuonna 2018. Vuonna 2019 julkaistu toinen albumi Elektri nousi virallisen albumilistan kymmenenneksi ja Melo oli ehdolla vuoden tulokkaaksi Emma-gaalassa 2020. Huhtikuussa 2021 julkaistu Glitter nousi ilmestyttyään virallisen albumilistan sijalle 2.
Melon kuvaillaan kuuluvaan tyylillisesti suomirapin uuteen aaltoon yhdessä esimerkiksi Cledoksen ja Iben kanssa mutta erottuvan joukosta "tummanpuhuvammalla soundillaan".
Sonic X
Sonic X on japanilainen animaatio, joka perustuu Sonic the Hedgehog -pelisarjaan. Sarjan tuotti TMS Entertainment yhdessä Segan kanssa ja sitä esitettiin Japanissa vuosien 2003–2004 aikana yhteensä 78 jaksoa. Myöhemmin vuonna 2003 4Kids Entertainment lisensoi sarjan Yhdysvaltoihin ja teki yhteistyötä mangoja englanniksi julkaisevan VIZ-yhtiön kanssa. Myöhemmin heidän lisensoimaansa sarjaa esitettiin Euroopassa, Australiassa, Israelissa, Thaimaassa ja Brasiliassa. Sonic X ilmestyi myös sarjakuvana.
Juoni
Sonic, Tails, Knuckles, Amy, Cream ja Cheese joutuvat omasta maailmastaan kaikkien Kaaos Smaragdien synnyttämän Chaos Controlin kautta ihmisten maailmaan. Kun Sonic nähdään Maassa, hänen peräänsä lähetetään poliiseja, joista vain yksi kykenee seuraamaan häntä, Sam Speed. Lopulta Sonic kiihdyttää itsensä yli äänennopeuden ja pakenee. Kun tie loppuu yllättäen kesken, hän lentää hetken kaupungin yllä ja putoaa lopulta Thorndykejen perheen talon uima-altaaseen. Christopher herää uima-altaasta tuleviin ääniin ja pelastaa Sonicin hukkumiselta ja heistä tulee ystävät. Tails, Knuckles, Amy, Cream ja Cheese tulevat myöhemmin mukaan kuvioihin, ja he yrittävät yhdessä löytää kaikki kaaos smaragdit, jotta pääsisivät takaisin omaan maailmaansa. Myös tri. Eggman joutui robotteineen mukaan ihmisten maailmaan ja itsekäs tohtori yrittää saada myös käsiinsä kaaos smaragdit ennen sankareita. Jos he eivät onnistu he jäävät ihmisten maailmaan.
Hahmot
Mukana on myös monia muita hahmoja. Big the Cat, sammakko-ystävänsä Froggy ja Team Chaotix on myös mukana. Team Chaotixin johtaja Vector the Crocodile on ihastunut Cream the Rabbitin äitiin Vanillaan.
Golffarin kyynärpää
Golffarin kyynärpää (mediaalinen epikondyliitti) on kyynärpään sisemmän nivelnastan kiputila. Golffarin kyynärpäässä ranteen koukistajalihasten kiinnityskohdat tulehtuvat. Kipua esiintyy sisemmän nivelnastan kohdalla painettaessa nivelnastan alueelta sekä vastustaessa ranteen koukistusta ja kyynärvarren sisäkiertoa. Usein kipua esiintyy myös puristusotteessa kyynärvarren ollessa suorana. Oireet alkavat yleisimmin jatkuvan ylirasituksen jälkeen tai tapaturman seurauksena.
Golffarin kyynärpäästä kärsivät useimmiten golfin pelaajat, keilaajat, painonnostajat sekä heittolajien harrastajat. Golffarin kyynärpää on yleisempi vaiva miehillä kuin naisilla. Yleisimmin sitä esiintyy 20-49-vuotiailla. Riskitekijöitä ovat taakkojen käsittely, toistotyö ja tärisevien työkalujen käyttö. Tupakointi sekä ylipaino saattavat myös lisätä riskiä.
Akuutissa vaiheessa tulee välttää nostoja ja puristusotteita. Paikallisesti käytettävistä tulehduskipulääkkeistä on ilmeisesti lyhytaikaista hyötyä kivun hoidossa. Myös kylmähoidolla voidaan lieventää kipua ja tulehdusta. Kivun hoidossa voidaan lyhytaikaisesti käyttää myös erilaisia tukia, kuten tarranuhoja tai lastoja. Hoitona voidaan myös käyttää asteittain lisättävää voimaharjoittelua, ultraäänihoitoa, akupunktiota sekä paikallisesti käytettävää nitraattivoidetta. Kirurgisen hoidon vaikuttavuudesta golffarin kyynärpään hoidossa ei ole näyttöä. Työ- ja vapaa-ajan ergonomiaan tulisi myös kiinnittää huomiota, jotta kuormitustekijät saadaan minimoitua.
Erzgebirge
Erzgebirge (, molemmat kirjaimellisesti malmivuoret ) on vuorijono ja vuoristoalue Saksan ja Tšekin rajalla. Vuoristo on ollut maiden välinen raja vuosisatoja. Nykyisin maiden välinen raja kulkee korkeimpien huippujen pohjoispuolella noin 150 km:n matkalla Saksin rajalta Elbelle. Korkeimmat huiput ovat Tšekin puolella Klínovec, 1 244 metriä, ja Saksan puolella Fichtelberg, 1 214,6 metriä.
Vuoristo oli uuden ajan alkuun asti lähes asumatonta ja metsien peittämää. Alueesta tuli keskiajalla Euroopan ja maailman tärkeimpiä kaivosalueita ja hopean lähteitä. Alueella on ollut kaivostoimintaa yli 800 vuoden ajan. Nykyisin vuoristo on myös suosittu talvilomakohde. Erzgebirgen kaivosalue valittiin Unescon maailmanperintölistalle 2019.
Alueen ominaispiirteet
vasen|pienoiskuva|350px|Näkymä vuorille Tšekin puolella, [[Chomutov, Ústí nad Labem.]] Erzgebirge/Krušnohoří on matala, noin 150 km pitkä ja 80 km leveä vuorijono, jonka huiput ovat noin kilometrin korkuisia. Vuoret ovat gneissiä, fylliittiä ja graniittia. Rajan eteläpuolinen Tšekin alue on profiililtaan selvästi jyrkempi kuin vuoriston pohjoispuoli. Ilmasto on ankara, vuotuinen keskilämpötila on noin 3–5 astetta Celsiusta. Alueelle sataa selvästi ympäröiviä alankoja enemmän. Noin 1100-luvulle saakka alueella kasvoi tiheää metsää.
Alueen luonnossa näkyy ihmisen vaikutus. Lähes luonnontilaisten sekametsien ja purojen keskellä on ihmisen toiminnan seurauksena syntyneitä niittyjä ja rakennettuja kivimuureja. Alueen puusto kaadettiin intensiivisen kaivostoiminnan seurauksena kun tarvittiin polttopuuta ja materiaalia kaivoskäytävien tukemiseen. Koska puuta kuitenkin tarvittiin yhä, alueella ryhdyttiin kasvattamaan nopeasti kasvavaa kuusta, joka syrjäytti muut puulajit. Alueella on ihmisen seurauksena syntyneitä kaivantoja, lampia ja altaita.
Vuorilla kasvaa useita harvinaisia vain paikallisesti esiintyviä kasvilajeja. Siellä on myös Euroopassa harvinaisten lintujen, esimerkiksi metsojen asuinaluetta. Suuri osa vuoristosta molemmilla puolilla rajaa kuuluu luonnonsuojelualueisiin. vasen|pienoiskuva|Hans Hessen (1470–1539) maalaus noin vuodelta 1522 kuvaa kaivostyöläisten työtä Erzgebirgessä 1500-luvulla. St. Annekirchen kirkossa [[Annaberg-Buchholz|Annabergissa. ]]
Historia ja kaivostoiminta alueella
Erzgebirgen/Krušnohořín alueen kulttuuri, maantiede ja maisema on kaivosteollisuuden muovaamaa. Vuonna 1168 nykyisen Freibergin alueella Saksassa löydettiin hopeaa. Alueella alkoi nimellä ”Bergkgeschrey” tunnettu kaivosryntäys. 1400-ja 1500-luvuilla alue oli Euroopan tärkein hopean lähde. Keskiajalla alueelta louhittiin myös tinaa. 1800- ja 1900-luvuilla alueesta tuli varhainen uraanin lähde. Yli 800 vuoden kaivoshistorian aikana alueelle on perustettu kaupunkeja ja kaivosmiesten leirejä. Kaivostoiminnassa on ollut nousuja ja laskuja. Alue on välillä kukoistanut taas taantuakseen. Alueen historiassa on erotettu kuusi selkeää kaivostoimintaan liittyvää historiallista kautta. Eri puolilla vuoristoa on eri malmien esiintymiä, mikä on vaikuttanut myös siihen, miten eri alueet ovat kehittyneet.
Alueelta on kaivettu myös arsenikkia, lyijyä, kobolttia, nikkeliä, sinkkiä, kalkkia, kaoliinia, savea ja hiiltä. Alueen viimeiset kaivokset, joista louhittiin tinaa ja uraania suljettiin 1990-luvulla. Viime aikoina alueella on kuitenkin kaivettu fluoriittia ja baryyttia. Nykyisin vuoriston alue on yksi Euroopan tiheimmin asutuista ylänköalueista. Alue on kärsinyt korkeasta työttömyydestä sekä Tšekin että Saksan alueella. Alueella on useita laskettelukeskuksia molemmilla puolilla rajaa. Vuoristo on tunnettu myös retkeilykohteena.
Kulttuuri
Vuonna 2019 alue valittiin Unescon maailmanperintökohdelistalle esimerkkinä maisemasta, jota ovat muovanneet ihmisen ja luonnon yhteistoiminta. Maailmanperintökohde koostuu 22 kohteesta, joista 17 on Saksan ja 5 Tšekin alueella.
Hannes Råstam
Per Hannes Råstam (27. kesäkuuta 1955 Göteborg, Ruotsi – 12. tammikuuta 2012 Göteborg, Ruotsi ) oli ruotsalainen toimittaja ja muusikko (basisti).
Råstam työskenteli vuodesta 1993 Ruotsin television palveluksessa. Hän sai Bonnierin suuren journalistipalkinnon 1998 Janne Josefssonin kanssa tekemästään Osmo Vallon kuolemaa koskevasta ohjelmasta. Vuonna 2005 hänelle myönnettiin sama palkinto "pitkäaikaisesta ja merkittävästä journalistisesta työstä". Hän on saanut myös Guldspaden 2010 dokumentista Thomas Quick – att skapa en seriemördare, jota Ruotsin Granskningsnämnden för radio och TV alkoi tutkia, koska "ohjelma on ristiriidassa asiallisuuden vaatimusten kanssa". Dokumentit Thomas Quickista hän teki yhdessä taustatoimittaja Jenny Küttimin kanssa.
Muusikkona Råstam soitti yhtyeessä Text & Musik sekä Rolf Wikströmin ja Mikael Wiehen kanssa, mutta erityisesti Björn Afzeliusin kanssa lähes kaksikymmentä vuotta.
Råstamista julkaistiin muotokuvareportaasi lehden Filter syyskuun numerossa 2011. Jutussa, jonka otsikko on Grävarens testamente, Råstam kertoi sairastavansa maksa- ja haimasyöpää. Kuolemaansa edeltävinä aikoina hän oli kirjoittamassa kirjaa Thomas Quickin tapauksesta.
Dejan Stefanović
Dejan Stefanović (Дејан Стефановић, s. 28. lokakuuta 1974 Niš, Jugoslavia) on serbialainen jalkapalloilija, joka edustaa englantilaista puoliammattilaisseuraa Havant & Waterloovillea, joka pelaa kuudenneksi korkeimmalla sarjatasolla Conference South. Stefanovićin pelipaikka on puolustaja.
Stefanović aloitti uransa kotikaupunkinsa joukkueessa FK Radnickissa, josta hän siirtyi myöhemmin Belgradin Punaiseen tähteen. Vuonna 1995 Sheffield Wednesday osti belgradilaisseurasta sekä Stefanovićin että hyökkääjä Darko Kovačevićin. Stefanovićin siirtosumma oli kaksi miljoonaa puntaa. Kauden 1998–99 jälkeen hän siirtyi Italiaan Perugian joukkueeseen, josta pian takaisin kotimaahan, OFK Belgradin riveihin. Hän siirtyi OFK:sta nopeasti Vitesseen, josta tuli jo kolmas Stefanovićin edustama seura sillä kaudella. Muutamien alankomaalaisseurassa vietettyjen kausien jälkeen Stefanovićista tuli jopa Vitessen kapteeni. Kaudeksi 2003–04 hän palasi Englantiin, ja Portsmouthiin, joka maksoi hänestä oman ennätyssiirtosummansa, 1,85 miljoonaa puntaa. Stefanović oli joukkueen avainpelaajia. Portsmouthista Stefanović siirtyi Fulhamiin kaudella 2007–08. Craven Cottagella hän viihtyi vain vajaan kauden verran. Hänen siirtyi Norwichiin 18. heinäkuuta 2008 kaksi vuotta kestävällä sopimuksella. Hän joutui lopettamaan ammattilaisena polvivamman vuoksi vuoden 2009 lopulla. Hän palasi puoliammattilaisena pelikentille 2010.
Antti Hyry
Antti Kalevi Hyry (20. lokakuuta 1931 Kuivaniemi – 4. kesäkuuta 2016 Espoo) oli suomalainen kirjailija. Hänen romaaninsa Uuni (2009) sai Finlandia-palkinnon. Myös teokset Kertomus (1986) ja Aitta (1999) olivat Finlandia-palkintoehdokkaana.
Ura
Hyry valmistui ylioppilaaksi vuonna 1952 ja diplomi-insinööriksi Teknillisestä korkeakoulusta vuonna 1958. Hänen ensimmäinen teoksensa oli novellikokoelma Maantieltä hän lähti (1958). Novellien ja romaanien lisäksi Hyry kirjoitti myös kuunnelmia. Hänen teostensa aiheina ovat usein lapsuus ja pohjoissuomalainen maaseutu. Hyryn tuotantoa on käännetty ruotsiksi, saksaksi ja viroksi. Teoksista on julkaistu myös akateemisia tutkimuksia.
Ikätovereittensakin joukossa Hyry oli suuri eristäytyjä, joka ei osallistunut julkisiin keskusteluihin ja jota ei juuri nähty tilaisuuksissa. Aitta-romaanin kertoja saattaa kuvastaa myös kirjailijan omia ajatuksia sanoessaan: ”Hän luki lehtiä, selasi ja selasi ja ihmetteli, niin kuin ennenkin, että mitenkä saattoi olla niin paljon tekstiä ja niin vähän lukemista.”
Hyrystä kirjoitettaessa mainitaan usein mystiikka, vaikka hänen kuvauksensa kohteet ovat mahdollisimman todellisia ja arkisia. Hän oli merkittävänä prosaistina sukupolvessaan harvinainen siinä mielessä, että hän oli uskonnollinen ihminen, vanhoillislestadiolaisen herätysliikkeen jäsen. Hyry on haudattu Kellonummen hautausmaalle.
Sotunki
Sotungin (Såttungbyn) keskiaikaisperäinen maarekisterikylä sen sijaan ulottuu Lahdenväylälle asti. Hakunila (Håkansböle) on Sotungin tytärkylä.
Valtaosa alueesta on vanhaa merenlahtea ja sen syvät savikot työntyvät pohjoisosan laajoihin metsäalueisiin, missä on runsaasti kallioita ja jyrkänteitä. Laajojen peltoaukeiden keskellä kohoaa pieniä kukkuloita, joista yhdellä sijaitsee jo 1300-luvulta asti tunnettu Sotungin kylä. Kylän vanhat rakennukset, kuten 1700-luvulta peräisin olevat Nygårdin, Nygårdsin ja Kullobackan tilojen päärakennukset luovat niitä ympäröivien viljelyalueiden kanssa seudulle perinteikkään ja valtakunnallisella tasollakin kulttuurihistoriallisesti arvokkaan miljöön. Sotungin keskiosassa on 1800-luvun alkupuolelta peräisin oleva kalkkilouhos, jonka toiminta lakkautettiin 1900-luvun vaihteessa. Alueelle voi tutustua merkittyä Kalkkiruukin luontopolkua pitkin. Sotungin erämaa-alueet kuuluvat Sipoonkorven Natura-alueeseen. Kaupunginosassa sijaitsee Bisajärvi.
Sotunkiin johtavan tien varrella, Nissbackan kartanon veistospuistossa on esillä Laila Pullisen veistoksia. Trollbergan traktori- ja maatalousmuseossa on esillä entisajan maalaiselämästä kertovaa esineistöä. Sotungissa sijaitsee myös taiteilija Risto Vilhusen ateljee.
Vanhatalo (Hollola)
Vanhatalo on läntisin valtatie 12:n eteläpuolella olevista Ala-Okeroistentien länsipuolella ja kantatie 54:n itäpuolella olevista Salpakankaan asuinalueista. Sen lännempänä ei ole asutusalueita valtatien eteläpuolella.
Kerttu Nuorteva
Kerttu Nuorteva (10. marraskuuta 1912 Astoria, Oregon, Yhdysvallat – 29. elokuuta 1963 Karaganda, Kazahstanin SNT, Neuvostoliitto) oli Karjalan autonomisen sosialistisen neuvostotasavallan suomalaissyntyisen toimeenpanevan komitean puheenjohtajan Santeri Nuortevan tytär, joka lähetettiin desanttina Suomeen vuonna 1942, vangittiin ja palautettiin rauhanteon yhteydessä Neuvostoliittoon.
Vanhatalo (Hollola)
Alueella on peruskoulun erityisluokkien käytössä olevilla rakennuksia, joihin kuuluu myös aikaisemmin Hollolan pääkirjastona käytetty rakennus Hedelmätarhantien länsipuolella. Koulujen eteläpuolella on hiekkapäällysteinen urheilukenttä.
Kerttu Nuorteva
Perhetausta ja koulutus
Nuorteva syntyi Astoriassa, Oregonissa Yhdysvalloissa, missä hänen isänsä oli toiminut sanomalehtimiehenä ja joutunut karkotetuksi vuonna 1920. Neuvostoliitossa Santeri Nuorteva nautti Leninin suosiota ja yleni lopulta Itä-Karjalan johtoon. Kerttu Nuortevan äiti oli Sanni Tuomisto, joka oli painija, poliisimestari ja näyttelijä Iivari Tuomiston sisko.
Vanhatalo (Hollola)
Hollolan lukion käyttämä rakennus oli alun perin kansalaiskoulun käytössä. Hollolan lukion käyttämä edellinen rakennus oli Salpakankaan yhteiskoulun käytössä. Sen pohjoispuolella oleva rakennus taas Salpausselän kansakoulu, joka rakennettiin helpottamaan Hälvälän kansakoulun ahtautta, kun Salpakankaan kehittymisen vuoksi tuli lisää oppilaita. Nykyään kahden rakennuksen muodostamassa Salpakankaan koulussa on erityisluokkia.
Kerttu Nuorteva
Perhetausta ja koulutus
Nuorteva kasvoi ja kävi koulua Petroskoissa ja opiskeli myöhemmin yliopistossa Leningradissa. Hän oli naimisissa ensin suomalaissyntyisen punaupseerin Jalmari Ahon ja sittemmin toimittaja Leo Varšavskin kanssa. Nuortevalla ja Varšavskilla oli yksi poika, vuonna 1931 syntynyt Reima.
Vanhatalo (Hollola)
Valtatie 12:lle näkyvä Vanhatalon alueen tunnus on motelli. Vanhatalon alueen ja Valtatie 12:n väliin on rakennettu maasta meluvalli.
Kerttu Nuorteva
Perhetausta ja koulutus
thumb|upright|Kerttu Nuorteva isänsä [[Santeri Nuortevan polvella 1910-luvulla.]] Vuonna 1937 NKVD pidätti Nuortevan, ja häntä syytettiin maanpetoksesta. Seurasi kaksi vuotta tutkintavankeutta ja kolmen vuoden pakkotyötuomio. Jatkosodan aikana joulukuussa 1941 NKVD ehdotti hänelle mahdollisuutta tiedustelijakoulutukseen Suomeen lähettämistä varten. Nuortevan molemmat veljet Matti ja Pentti oli lähetetty tiedustelutehtäviin suomalaismiehityksessä olleeseen Petroskoihin, missä suomalaiset olivat saaneet heidät kiinni ja teloittaneet. Myös Kerttu Nuorteva suostui koulutukseen.
Desanttina Suomeen
Lähtö desantiksi tapahtui kevättalvella 1942. Nuorteva hyppäsi laskuvarjolla Vihdin Lahnustan kylään 30. maaliskuuta 1942. Tehtävänään hänellä oli kerätä tietoa Suomessa olevista saksalaisista joukoista ja poliittisista mielialoista Suomessa. Lisätehtävänä oli yrittää ottaa yhteyttä Väinö Tanneriin. Hänellä oli varusteenaan radiolähetin, ja kahdeksasta yhdyshenkilöstä Suomessa yksi oli Hella Wuolijoki, peitenimeltään Runoilija.
Nuortevan hyppy epäonnistui: hänet pudotettiin sata kilometriä maalialueesta länteen. Lisäksi hän takertui varjoineen kuusenlatvaan ja loukkasi jalkansa irrottautuessaan valjaista. Hypyssä paikalle levinneistä varusteistaan hän löysi pimeässä ainoastaan radiolaukun. Nuorteva murtautui paikan lähellä olleeseen liiteriin, jossa nautti mukanaan olleet suklaat ja keksit; niiden selvästi venäjänkielisin tekstein merkityt pakkaukset jäivät lojumaan paikalle, samoin loppuun käytetty huulipuikko, joka kertoi että paikalla olisi käynyt nimenomaan nainen. Liiterin katonrajasta löytyi lisäksi sinne tungettu venäjänkielisin merkinnöin varustettu Etelä-Suomen kartta.
Kauniiksi ja hienosti pukeutuneeksi kuvattu nainen sai Vihdin Herrakunnan kylältä nuorelta pojalta kyydin Vihdin keskustaan. Hänet oli havaittu jo aikaisemmin ja epäilty Neuvostoliitosta tulleeksi desantiksi. Hyppypaikka jäljitettiin, mutta kyytimies antoi etsijöille tahallaan väärät tuntomerkit.
Nuortevan peiteroolina oli työskennellä kosmetologiharjoittelijana kauneussalonki Salon Paris’ssa joka sijaitsi Helsingissä Aleksanterinkatu 19:ssä. Hänen asuntonsa sijaitsi Ullanlinnassa Vuorimiehenkatu 19:ssä. Nuorteva paljastui, kun hänen säilömänsä radiolähetin löydettiin Kasarminkatu 16:ssa sijaitsevasta pesulaliike N. Koivumäen säilytyksestä. Hänet otettiin kiinni hänen tullessaan hakemaan radiota 7. syyskuuta 1942.
Tuomio ja vankeusaika
thumb|Vastavakoilutoimiston henkilökuntaa
Nuortevan tiedot johtivat 11 henkilön pidättämiseen, joukossa Hella Wuolijoki. Nuortevaa avustanut Valtteri Teerikangas sai kuolemantuomion vakoilusta, Wuolijoki elinkautisen kuritushuonetuomion ja muut eripituisia vankeusrangaistuksia. Nuorteva tuomittiin kenttäoikeudessa kuolemaan, ja sotaylioikeus vahvisti tuomion. Nuortevan sukulaiset, erityisesti hänen isänsä serkku professori Paul Nyberg, saivat kuitenkin lykättyä kuolemantuomion täytäntöönpanoa.
Kerttu Nuorteva rehabilitoitiin virallisesti Venäjällä vuonna 1997.
Jörn Donner on ohjannut Nuortevasta elokuvan Kuulustelu (2009).
Irene Mendelin
Aina Irene Mendelin (27. joulukuuta 1864 Jyväskylä – 14. syyskuuta 1944 Saarijärvi) oli suomalainen runoilija ja kääntäjä. Mendelin oli Suomen ensimmäinen omia runokokoelmia julkaissut naisrunoilija.
Henkilöhistoria
Irene Mendelin vanhemmat olivat vääpeli Carl Edvard Mendelin ja Maria Sofia Ahlqvist. Mendelin valmistui 1882 Jyväskylän tyttökoulusta ja suoritti vuosina 1889-1893 Helsingin Suomalaisen Jatko-opiston. Toimeentulonsa hän sai Jyväskylän tullikamarin rahastonhoitajan työstä vuosina 1906–1929. Hän oli Keski-Suomen raittiuspiirin sihteeri 1915–1929, Keski-Suomen eläinsuojeluyhdistyksen sihteeri 1912–1916 ja puheenjohtaja 1916–1929 sekä useita vuosia Jyväskylän Marttayhdistyksen, Suomalaisen Naisliiton Jyväskylän osaston ja Kokoomuksen naisjärjestön Jyväskylän osaston puheenjohtaja. Raittiuden Ystävien kunniajäsen hän oli vuodesta 1933. Jyväskylän Mendelininkatu on nimetty Irene Mendelinin mukaan.
Taiteellinen tuotanto
Mendelinin runoja julkaistiin ensimmäisen kerran Kansanvalistusseuran kalenterissa 1885 ja hänen runojaan ilmestyi myös Suomen Kaunokirjailijaliiton Liitto-albumeissa sekä Keski-Suomi-lehdessä. Isänmaallisuus, naisasialiike ja raittiustyö tulivat hänen runoissaan ja lauluissaan voimakkaasti esiin. Aatteellisuuden lisäksi runot sisältävät luonnontunnelmia ja rakkausaiheita, jotka pehmensivät hänen runoilijakuvaansa. Tunnetuin hänen runoistaan lienee Hiljaa juuri kuin lammen laine, jota virheellisesti pidetään kansanlauluna. Runo on julkaistu alun perin Mendelinin ensimmäisessä, vuonna 1893 ilmestyneessä runokokoelmassa Koivikossa.
Edda
Edda on 1200-luvulla koottu skandinaavisten muinaistarujen kokoelma. Edda-tekstit ovat tärkeimmät skandinaavisesta mytologiasta kertovat tiedonlähteet. Eddan sisältö syntyi luultavasti suureksi osaksi Skandinaviassa, ja se koottiin viikinkien aikaisessa keskiajan Islannissa.
Edda kertoo skandinaavisista jumalista, heidän seikkailuistaan ja suhteistaan. Väkivaltaa on runsaasti, mikä heijastelee tarinoiden yhteyttä viikinkikulttuuriin. Eddan tarinat ovat erillisiä, mutta ne muodostavat yhtenäisen tarinan maailmankaikkeuden synnystä maailman tuhoon ja seuraavan aikakauden alkamiseen.
Eddan mytologiset runot olivat esitettäviä teoksia, eivätkä ihmiset välttämättä pitäneet sen tarinoita muuna kuin viihteenä.
Runo-Edda ja Proosa-Edda
Edda koostuu kahdesta osasta, Runo-Eddasta ja Proosa-Eddasta. Osat ovat kirjoina luonteeltaan erilaisia. Niissä on osin samoja aineksia, mutta myös eroja.
Runo-Edda on Eddan osista sisällöltään vanhempi. Se on koottu erilaisista käsikirjoituskokoelmista, ja siitä on erilaisia versioita, mutta tärkeimmät runot sisältyvät Islannissa 1200-luvulla koottuun käsikirjoitukseen Codex Regiukseen. Useimmat runot syntyivät arviolta vuosien 800–1000 välillä, jotkin sen jälkeen. Runot elivät aluksi suullisena perimätietona ennen kuin ne kirjoitettiin ylös. Runot ovat useiden eri tekijöiden sepittämiä, mutta tekijöiden nimiä ei tunneta. Teos koostuu kahdesta osiosta, Eddan jumalrunot ja Eddan sankarirunot. Runot on suomentanut Aale Tynni.
Proosa-Eddan kirjoitti vanhojen tarinoiden pohjalta islantilainen runoilija ja poliitikko Snorri Sturluson ilmeisesti vuoden 1220 tienoilla. Kirjaa kutsutaan myös nimillä Sturlusonin Edda ja Snorrin Edda. Kirja sisältää vanhaa tarinaperinnettä yhdenmukaiseksi kirjoitetussa muodossa. Proosa-Edda muodostuu esipuheesta ja kolmesta osasta. Snorri kirjoitti osat Skáldskaparmál ja Háttatal runousopin käsikirjaksi aikansa runoilijoille. Kolmas osa Gylfaginning sisältää vuoropuhelun muotoon kirjoitettuja skandinaavisia myyttejä maailman syntymisestä, jumalten seikkailuista ja Ragnarökistä.
Kuusamaperhonen
Kuusamaperhonen, vanhalta nimeltään pikkuhaapaperhonen (Limenitis camilla) on täpläperhosten (Nymphalidae) heimoon kuuluva suurikokoinen päiväperhonen.
Koko ja ulkonäkö
Mustavalkoinen perhoslaji. Siivet ovat yläpuolelta mustanruskeat. Sekä etu- että takasiiven poikki kulkee leveä valkoinen vyö, jota tummat siipisuonet katkovat. Siiven kärkiosassa ja etureunassa on valkoinen laikku. Siiven reunassa on mustia täpliä. Takasiiven takakärjessä saattaa olla punaista. Siipien alapinnat ovat oranssinruskeat ja niiden poikki kulkee leveä, siipisuonten katkoma valkoinen vyö. Takasiiven alapinnan sisäsyrjä on siniharmaa. Siipiväli 48–59 mm.
Yleisen karttaperhosen kesäsukupolven yksilöt muisuttavat sekä siipien yläpinnan väriltä että kuvioinnilta erehdyttävän paljon kuusamaperhosta. Lajit erottaa vaivattomasti siipien täysin erinäköisen alapinnan perusteella.
Levinneisyys ja lentoaika
Kuusamaperhosen esiintymisalue ulottuu Keski-Euroopasta Venäjän ja Keski-Aasian kautta Japaniin. Euroopassa sitä tavataan pohjoisessa Etelä-Englannissa, Etelä-Ruotsissa ja Virossa saakka.
Suomessa kuusamaperhonen on tavattu ensimmäisen kerran vuonna 2003 ja lajista on tavattu ainoastaan muutamia harhailijoita. Lentoaika on kesä-heinäkuussa, paikoitellen lajilla on toinen sukupolvi elo-syyskuussa.
Elinympäristö ja elintavat
Kuusamaperhosen elinympäristöä ovat valoisat metsät.
Ravintokasvi
Toukan ravintokasveja ovat kuusamat (Lonicera).
Katatoninen skitsofrenia
Katatoninen skitsofrenia on nykyään harvinainen teollistuneissa maissa, vaikka se on säilynyt yleisenä muualla. On mahdollista, että uudet hoitomuodot (neuroleptit, yhteisöhoito ym.) ovat vaikuttaneet asiaan.
Standard Oil
thumb|250px|Standard Oilin [[öljynjalostamo Clevelandissa Ohiossa vuonna 1899.]] Standard Oil oli yhdysvaltalainen öljy-yhtiö 1800-luvulta, joka oli aikoinaan maailman suurin öljy-yhtiö. Yhtiön omisti Rockefellerien perhe. Yhtiön perusti John D. Rockefeller kumppaneineen. Se hallitsi lähes yksinään öljyntuotantoa, jalostusta, myyntiä ja jakelua Yhdysvalloissa.